লেভেলক্রসিংয়ের গেট বন্ধ নেই, যাত্রীবাহী বাসটি পার হয়ে যাচ্ছিল। কিন্তু তখন এসে একটি ট্রেন বাসটিকে ধাক্কা দেয়। ক্রসিংয়ে গেট আছে, গেটম্যানও আছেন; তাহলে ট্রেন আসার সময় গেট বন্ধ করা হয়নি কেন? এ প্রশ্নই গতকাল রবিবার ঘুরপাক খেয়েছে চট্টগ্রামের রেল কর্মকর্তাদের মধ্যে। মিরসরাইয়ের বারইয়াহাট লেভেলক্রসিংয়ে ভোরে দুর্ঘটনায় এস আলম পরিবহনের বাসটির এক যাত্রী নিহত হয়েছেন। আহত হয়েছে ২০ জন।